**ROMÂNIA**

**JUDEŢUL SATU MARE**

**CONSILIUL JUDEŢEAN SATU MARE**

**PROIECT DE HOTĂRÂRE NR. \_\_\_\_\_\_\_\_/\_\_\_\_\_\_\_2025**

**privind acordarea unui mandat special reprezentantului Județului Satu Mare în Adunarea Generală a ”Asociației de Dezvoltare Intercomunitară pentru servicii în sectorul de apă și apă uzată din județul**

**Satu Mare” pentru a vota primirea în calitate de asociați a comunelor Viile Satu Mare și Pir**

Consiliul Județean Satu Mare,

având în vedere Referatul de aprobare nr. \_\_\_\_\_\_\_\_\_\_\_\_\_\_\_\_ a președintelui Consiliului Județean Satu Mare anexat prezentului proiect de hotărâre,

ținând seama de:

- Hotărârea Consiliului Județean Satu Mare nr. 181/2008 privind constituirea asociației cu denumirea „Asociația de Dezvoltare Intercomunitară pentru servicii în sectorul de apă și apă uzată din județul Satu Mare”, modificată și completată prin Hotărârea Consiliului Județean Satu Mare nr. 218/2008,

- Nota de fundamentare a Asociației de Dezvoltare Intercomunitară pentru servicii în sectorul de apă și apă uzată din județul Satu Mare nr. 08/05.03.2025 înregistrată la Consiliul Județean Satu Mare cu nr. 5239/05.03.2025, prin care se solicită adoptarea unei hotărâri a Consiliului Județean Satu Mare de a acorda un mandat special Președintelui Consiliului Județean Satu Mare pentru a vota în Adunarea Generală a ”Asociației de Dezvoltare Intercomunitară pentru servicii în sectorul de apă și apă uzată din județul Satu Mare” primirea în calitate de asociați a comunelor Viile Satu Mare și Pir,

- Hotărârea Consiliului Local al Comunei Viile Satu Mare nr. 42/31.07.2024 privind asocierea comunei Viile Satu Mare în cadrul Asociației de Dezvoltare Intercomunitară pentru servicii în sectorul de apă și apă uzată din județul Satu Mare,

- Hotărârea Consiliului local al Comunei Pir nr. 35/19.12.2023 privind asocierea comunei Pir în cadrul Asociației de Dezvoltare Intercomunitară pentru servicii în sectorul de apă și apă uzată din județul Satu Mare,

- Hotărârea nr. 6/13.02.2025 a Asociației de dezvoltare intercomunitară pentru servicii în sectorul de apă și apă uzată din județul Satu Mare privind aprobarea de principiu a aderării comunei Viile Satu Mare și comunei PIR, în calitate de asociați, în Asociația de Dezvoltare Intercomunitară pentru servicii în sectorul de apă și apă uzată din județul Satu Mare,

Având în vedere prevederile:

- art. 13, art. 16 alin. (2) lit. j) respectiv cele ale art. 21 alin. (1) din Statutul Asociației,

- art. 10 alin. (1), alin. (5), alin. (5^1) din Legea serviciilor comunitare de utilități publice nr. 51/2006, republicată, cu modificările și completările ulterioare,

luând în considerare prevederile art. 173 alin (1) lit. f), precum și cele ale art. 196 alin. (1) lit. a) coroborate cu cele ale art. 182 alin. (1) din O.U.G. nr. 57/2019 privind Codul administrativ, cu modificările și completările ulterioare,

**HOTĂRĂȘTE:**

**Art.1.** Se acordă mandat specialreprezentantului Județului Satu Mare în Adunarea Generală a”Asociației de Dezvoltare Intercomunitară pentru servicii în sectorul de apă și apă uzată din județul Satu

Mare”, Dl. Pataki Csaba – Președintele Consiliului Județean Satu Mare, pentru a vota primirea în calitate de asociați a comunelor Viile Satu Mare și Pir.

**Art.2.** Cu ducerea la îndeplinire a prezentei hotărâri se încredințează persoana desemnată la Art. 1 din prezenta hotărâre.

**Art.3.** Prezenta hotărâre se comunică persoanei desemnate la Art. 1 din prezenta hotărâre și Asociației de Dezvoltare Intercomunitară pentru servicii în sectorul de apă și apă uzată din județul Satu Mare.

**Satu Mare, \_\_\_\_\_\_\_\_\_\_\_\_\_\_ 2025**

**INIŢIATOR, AVIZEAZĂ:**

**PREŞEDINTE SECRETAR GENERAL AL JUDEŢULUI**

**Pataki Csaba Crasnai Mihaela Elena Ana**

Red./Tehn. R.A.L. /5 ex.