JUDEŢUL SATU MARE

CONSILIUL JUDEŢEAN

DIRECŢIA DEZVOLTARE REGIONALĂ

**Nr. \_\_\_\_\_\_\_\_\_\_\_\_\_\_\_\_\_**

**RAPORT DE SPECIALITATE**

**privind acordarea unui mandat special reprezentantului Județului Satu Mare în Adunarea Generală a ”Asociației de Dezvoltare Intercomunitară pentru servicii în sectorul de apă și apă uzată din județul Satu Mare” pentru a vota primirea în calitate de asociați a comunelor Viile Satu Mare și Pir**

Județul Satu Mare, prin Consiliul Județean Satu Mare, este membru fondator alături de alte 29 de UAT-uri din județ în „Asociația de Dezvoltare Intercomunitară pentru servicii în sectorul de apă și apă uzată din județul Satu Mare” conform Hotărârii Consiliului Județean Satu Mare nr. 181/2008 privind constituirea asociației cu denumirea „Asociația de Dezvoltare Intercomunitară pentru servicii în sectorul de apă și apă uzată din județul Satu Mare”, modificată și completată prin Hotărârea Consiliului Județean Satu Mare nr. 218/2008.

Asociația de Dezvoltare Intercomunitară pentru servicii în sectorul de apă și apă uzată din județul Satu Mare a fost constituită în scopul corelării într-un cadru regional/județean a gestionării serviciilor publice de apă și apă uzată și a proiectelor de dezvoltare finanțate/finanțabile din fonduri publice și ca o cerință a procesului de creare a cadrului instituțional necesar accesării fondurilor europene.

Actualmente, Asociația are un număr de 54 de membri asociați (UAT-uri, exclusiv din județ), urmând ca după aderarea comunelor Viile Satu Mare și Pir, cu un număr de 56 de membri, Asociația să aibă o arie de acoperire de 86% a UAT-urilor din județ.

Având în vedere:

- Nota de fundamentare a Asociației de Dezvoltare Intercomunitară pentru servicii în sectorul de apă și apă uzată din județul Satu Mare nr. 08/05.03.2025 înregistrată la Consiliul Județean Satu Mare cu nr. 5239/05.03.2025, prin care se solicită adoptarea unei hotărâri a Consiliului Județean Satu Mare de a acorda un mandat special Președintelui Consiliului Județean Satu Mare pentru a vota în Adunarea Generală a ”Asociației de Dezvoltare Intercomunitară pentru servicii în sectorul de apă și apă uzată din județul Satu Mare” primirea în calitate de asociați a comunelor Viile Satu Mare și Pir,

- Hotărârea Consiliului local Viile Satu Mare nr. 42/2024 privind asocierea comunei Viile Satu Mare în cadrul Asociației de Dezvoltare Intercomunitară pentru servicii în sectorul de apă și apă uzată din județul Satu Mare,

- Hotărârea Consiliului local Pir nr. 35/2023 privind asocierea comunei Pir în cadrul Asociației de Dezvoltare Intercomunitară pentru servicii în sectorul de apă și apă uzată din județul Satu Mare,

- Hotărârea Asociaţiei de dezvoltare intercomunitară pentru servicii în sectorul de apă şi apă uzată din judeţul Satu Mare nr. 6/13.02.2025 privind aprobarea de principiu a aderării comunei Viile Satu Mare și comunei PIR, în calitate de asociați, în Asociația de Dezvoltare Intercomunitară pentru servicii în sectorul de apă și apă uzată din județul Satu Mare,

- Prevederile art.13, art. 16 alin. (2) lit. j) respectiv cele ale art. 21 alin. (1) din Statutul Asociației,

***”Art. 13.****–Asociația poate accepta noi membri, cu acordul asociaților și cu încheierea unui act adițional la prezentul statut, prin care noii membri sunt menționați în preambulul statutului. Orice unitate administrativ-teritorială care devine membru al Asociației acceptă în totalitate prevederile prezentului statut și deleagă gestiunea Serviciului operatorului, prin act adițional la contractul de delegare, ce va fi semnat de Asociație în numele și pe seama unității administrativ-teritoriale respective. Pentru a vota hotărârea de acceptare a noi membri, reprezentanții asociaților în adunarea generală a Asociației au nevoie de un mandat special, prealabil, din partea unităților administrativ –teritoriale pe care le reprezintă, acordat prin hotărâre a consiliului local sau județean, după caz.”*

***”Art. 16 (2)*** *Atribuţiile adunării generale a Asociaţiei cu privire la activitatea proprie sunt:*

*……*

1. *aprobarea primirii de noi membri în Asociaţie, precum şi a retragerii şi excluderii unor membri din Asociaţie;”*

***”Art. 21.*** *–****(1)****Hotărârile adunării generale a Asociației luate în exercitarea atribuțiilor prevăzute la art. 16 alin. (2) lit. i) – j) și art. 16 alin. (3) lit. a), c), d) și f) nu pot fi votate de reprezentanții asociaților în adunarea generală a Asociației decât în baza unui mandat special acordat expres, în prealabil, prin hotărâre a autorității deliberative al asociatului al cărui reprezentant este.”*

- Prevederile art.10 alin. (1), alin (5), alin. (5^1) din Legea serviciilor comunitare de utilități publice nr.51/2006, republicată, cu modificările și completările ulterioare:

”*Art.10*

*(1) Două sau mai multe unităţi administrativ-teritoriale, în limitele competenţelor autorităţilor lor deliberative şi executive, pot să coopereze şi să se asocieze, în condiţiile legii, în scopul constituirii unor asociaţii de dezvoltare intercomunitară având ca scop furnizarea/prestarea în comun a serviciilor comunitare de utilităţi publice şi înfiinţarea, modernizarea, reabilitarea şi/sau dezvoltarea, după caz, a sistemelor de utilităţi publice aferente.*

...

*(5) Unităţile administrativ-teritoriale pot mandata asociaţiile de dezvoltare intercomunitară având ca scop serviciile de utilităţi publice, în condiţiile stabilite prin actul constitutiv şi statutul asociaţiei, să exercite, în numele şi pe seama lor, atribuţiile, drepturile şi obligaţiile prevăzute la art. 8 alin. (3), art. 9 şi art. 22 alin. (3) şi (4), cu excepţia celor prevăzute la art. 8 alin. (3) lit. b) - d), f) - h) şi art. 9 alin. (1) lit. d). Exercitarea atribuţiilor, drepturilor şi obligaţiilor prevăzute la art. 8 alin. (3) lit. a), d^1), d^2), i) - k), art. 9 alin. (2) lit. g), art. 27, art. 29 alin. (2) şi art. 30 alin. (5) este condiţionată de primirea în prealabil a unui mandat special din partea autorităţilor deliberative ale unităţilor administrativ-teritoriale membre ale asociaţiei.*

*(5^1) În situaţia în care autorităţile deliberative ale unităţilor administrativ-teritoriale nu se pronunţă asupra hotărârilor privind acordarea mandatelor speciale prevăzute la alin. (5) în termen de 30 de zile de la primirea solicitării, se prezumă că unităţile administrativ-teritoriale au acceptat tacit delegarea atribuţiilor lor.* ”

Având în vedere cele de mai sus,

În temeiul prevederilor art. 182 alin. (4) coroborate cu cele ale art. 136 alin. (8) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

**PROPUNEM:**

**adoptarea Proiectului de hotărâre privind acordarea unui mandat special reprezentantului Județului Satu Mare în Adunarea Generală a ”Asociației de Dezvoltare Intercomunitară pentru servicii în sectorul de apă și apă uzată din județul Satu Mare” pentru a vota primirea în calitate de asociați**

**a comunelor Viile Satu Mare și Pir**

**Director executiv, Șef Serviciu Monitorizare**

**Ștern Felicia Cristina Roman Luminița Liliana**

**Vizat juridic,**

**Roatiș Alina Ligia**

Red/tehn/ R.L.L../5 ex.